

**REPUBLIKA HRVATSKA**

**ZAGREBAČKA ŽUPANIJA**

**GRAD VELIKA GORICA**

**Služba Gradske uprave**

Na temelju Odluke o raspisivanju Javnog poziva za financiranje programskih sadržaja lokalnih i regionalnih pružatelja elektroničkih publikacija od interesa za Grad Veliku Goricu u 2023. godini, KLASA: 406-03/23-001/04, URBROJ: 238-31-10/01-23-3 od 12. siječnja 2023. godine, Gradonačelnik Grada Velika Gorica, dana 23.siječnja 2023. godine raspisuje

# JAVNI POZIV

**za financiranje programskih sadržaja pružatelja elektroničkih publikacija od interesa za Grad Veliku Goricu u 2023. godini**

1. **PREDMET JAVNOG POZIVA**

Predmet Javnog poziva je javno prikupljanje prijava za financiranje programskih sadržaja pružatelja elektroničkih publikacija od interesa za Grad Veliku Goricu u 2023. godini sukladno Zakonu o elektroničkim medijima („Narodne novine“ br. 111/21).

Pod programskim sadržajima podrazumijevaju se objave od interesa za Grad Veliku Goricu i stanovnike grada koje su izdvojene u tematske cjeline ili pojedinačno.

Cilj dodjele financijskih sredstava je proizvodnja i objava kvalitetnih programskih sadržaja od interesa za Grad Veliku Goricu i stanovnike grada.

# UVJETI ZA PRIJAVU NA JAVNI POZIV

Na Javni poziv mogu se prijaviti pružatelji elektroničkih publikacija koji obavljaju djelatnost elektroničkog medija i ispunjavaju sljedeće uvjete:

* imaju sjedište na području Republike Hrvatske
* elektroničke publikacije upisane su u Upisnik pružatelja elektroničkih publikacija koje svojim sadržajem nisu proizašle iz tiskanih medija, televizije ili radio postaja, a koje sadržajem većinom pokrivaju teme s područja grada i njegovih mjesnih odbora
* da svojim dosadašnjim radom prate događaje na području Grada Velike Gorice.

Pravo na dodjelu financijskih sredstava **ne mogu** ostvariti pružatelji elektroničke publikacije

-koji se za prijavljene programske sadržaje financiraju iz sredstava Fonda za poticanje i pluralizam elektroničkih medija, proračuna Europske unije, državnog proračuna

* koji su u likvidaciji ili stečajnom postupku
* koji imaju nepodmirenih obveza prema proračunu Republike Hrvatske i proračunu Grada Velike Gorice

# KRITERIJI DODJELE FINANCIJSKIH SREDSTAVA

Kriteriji temeljem kojih će se utvrđivati prednost prijavljenog programskog sadržaja su:

|  |  |  |
| --- | --- | --- |
|  | KRITERIJ | BROJ BODOVA |
| 1. | Sadržaj programa, kreativnost, inovativnost, autorski pristup  u osmišljavanju programskog sadržaja | 0 - 10 |
| 2. | Lokalni karakter programskog sadržaja (praćenje događaja na području grada), usmjerenost na potrebe i interese stanovnika grada Velike Gorice i uključenost stanovnika u predložene programske sadržaje | 0 - 10 |
| 3. | Dinamika objava prijavljenog programskog sadržaja na  primarnom mediju te dinamika objava istog ili prilagođenog sadržaja na portalima i društvenim mrežama proizašlih iz  primarnih medija prijavitelja | 0 - 10 |
| 4. | Doseg objava medija to jest izvješće Google Analytics za elektroničke publikacije /listopad 2022.,studeni 2022. i prosinac 2022. | 0 - 10 |
|  | Ukupno: | 0 - 40 |

Dodatno će se vrednovati, s maksimalno do 10 bodova, sadržaji usmjereni na teme:

* + ostvarivanja prava građana na javno informiranje (1 - 3 boda)
  + poticanja gospodarskih aktivnosti na području grada (1 bod)
  + poticanja poljoprivrednog i ruralnog razvoja te zaštite okoliša na području grada (1 bod)
  + poticanja kulturne raznolikosti, umjetnosti i njegovanje baštine grada (1 bod)
  + razvoja znanosti, odgoja, obrazovanja i sporta (1 bod)
  + promocije zdravlja i socijalne uključenosti, posebice populacije starijih osoba, hrvatskih branitelja, osoba s invaliditetom i osoba s posebnim potrebama (1 bod)
  + poticanja turizma i turističkih manifestacija (1 bod)
  + nacionalnih manjina u gradu (1 bod)

# SADRŽAJ PRIJAVE

Prijava na Javni poziv sadrži sljedeću dokumentaciju:

1. Obrazac 1 – ispunjen u cijelosti, ovjeren pečatom i potpisom osobe ovlaštene za zastupanje

2. Obrazac 2 – podaci o programskom sadržaju koji se prijavljuje, ovjeren pečatom i potpisom osobe ovlaštene za zastupanje

3. Izjava – ispunjena u cijelosti, ovjerena pečatom i potpisom ovlaštene osobe za zastupanje

4. Ovjereni izvadak iz Upisnika pružatelja medijskih usluga koji se vodi pri Vijeću za elektroničke medije

5. Potvrda nadležne porezne uprave o nepostojanju duga

6. Google Analytics podaci za elektroničke publikacije – Audience za razdoblje od 01. listopada 2022. do 31.prosinca 2022. (export/izvesti u PDF obliku)

Prijedlozi programskih sadržaja dostavljaju se isključivo na propisanim obrascima koji su dostupni na službenim mrežnim stranicama Grada Velike Gorice ([www.gorica.hr](http://www.gorica.hr)).

Obrasci se ispunjavaju isključivo pomoću računala.

Nakladnik može na Javni poziv prijaviti više programskih sadržaja koji se obrađuju na Obrascu 2.

**V. NAČIN PRIJAVE**

Prijava i pripadajuća dokumentacija predaje se poštom preporučeno u zatvorenoj omotnici na adresu: GRAD VELIKA GORICA, URED GRADONAČELNIKA, Trg kralja Tomislava 34, 10 410 Velika Gorica ili osobno u pisarnici Grada Velike Gorice, Trg kralja Tomislava 34 – prizemlje – šalter br. 1, 10 410 Velika Gorica u zatvorenoj omotnici s naznakom: „Ne otvaraj - Prijava na Javni poziv za financiranje programskih sadržaja pružatelja elektroničkih publikacija od interesa za Grad Veliku Goricu u 2023. godini“.

**VI. ROK ZA PODNOŠENJE PRIJAVE**

Prijave na Javni poziv s pripadajućom dokumentacijom podnose se u roku od 15 (petnaest) dana od dana objave Javnog poziva na mrežnoj stranici grada.

Prijave na Javni poziv koje ne budu podnesene u gore utvrđenom roku, na način i u obliku opisanom u točkama II., IV. i V. ovog Javnog poziva, smatrat će neprihvatljivima i neće se razmatrati.

Razmatrat će se samo programski sadržaji koji su pravodobno prijavljeni te koji u cijelosti zadovoljavaju propisane uvjete Javnog poziva.

**VII. REZULTATI JAVNOG POZIVA, PRAVO PRIGOVORA I POTPISIVANJE UGOVORA**

Zaključak o dodjeli financijskih sredstava donosi Gradonačelnik grada Velike Gorice na prijedlog Povjerenstva kojeg imenuje gradonačelnik grada, a koje će, sukladno kriterijima ovog Javnog poziva, razmotriti i ocijeniti prijave podnesene na Javni poziv.

Rezultati Javnog poziva objavit će se na službenoj mrežnoj stranici grada u roku od 3 (tri) dana od dana odabira.

Zaprimljene prijave na Javni poziv se ne vraćaju.

Prijavitelji imaju pravo prigovora na Zaključak o dodjeli financijskih sredstava.

Rok za podnošenje prigovora je 8 (osam) dana od objave Zaključka o dodjeli financijskih sredstava na mrežnim stranicama Grada Velike Gorice.

O prigovoru odlučuje gradonačelnik grada.

Prijavitelji kojima se odobre financijska sredstva sklopit će s gradom Velika Gorica Ugovor o financiranju programskih sadržaja kojim će se regulirati međusobna prava i obveze korisnika financijskih sredstva i grada.

Broj i iznos dodijeljenih sredstava bit će usklađen s raspoloživim proračunskim sredstvima grada za 2023. godinu.

**VIII. NAČIN OBJAVE INFORMACIJA**

Informacije o ovom Javnom pozivu, propisani obrasci i dokumentacija te sve obavijesti i promjene uz ovaj Javni poziv, kao i Zaključak o dodjeli financijskih sredstava, bit će objavljene na mrežnoj stranici grada ([www.gorica.hr](http://www.gorica.hr)).

KLASA: 406-03/23-01/04

URBROJ: 238-31-10/01-23-4

Velika Gorica, 12. siječnja 2023